Jäätis ise oli siis, nagu juba öeldud, kaunis spiraalne segu roosast piparmündi jäätisest, valgest vaniljejäätisest ja shokolaadikreemist. Pean kohe ütlema, et juba jäätise lõhn oli palju piparmündisem, kui varem  arvustatud Kingise piparmündijäätis. Ja kui viimasele saigi saatuslikuks see, et shokolaad tappis piparmündi, siis selle jäätise puhul seda ei olnud. Piparmündi maitse oli päris tugev ja ei jäänud kadunuks ka siis, kui suus olid korraga kõik jäätise koostisosad (ka vahvel). Kõik oli tasakaalus ja ka piparmündile minu arvates nii vajalik "cool" effekt oli täiesti olemas.